Diari Oficial de la Generalitat Valenciana


Sumari del DOGV 8522, del 04-04-2019 (2019/3379)

RESOLUCIÓ de 2 d'abril de 2019, del director general de Centres i Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu per a l'ingrés en els cossos docents de professorat d'Ensenyament Secundari, professorat d'escoles oficials d'idiomes, professorat de Música i Arts Escèniques, professorat d'Arts Plàstiques i Disseny i professorat tècnic de Formació Professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8522

Data del DOGV
:   04-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3379


Data del document
:   02-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 2 d'abril de 2019, del director general de Centres i Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu per a l'ingrés en els cossos docents de professorat d'Ensenyament Secundari, professorat d'escoles oficials d'idiomes, professorat de Música i Arts Escèniques, professorat d'Arts Plàstiques i Disseny i professorat tècnic de Formació Professional. [2019/3379]  
  
De conformitat amb el que estableix la base 7 de l'Ordre 7/2019 (DOGV 8498), per la qual es convoca el procediment selectiu d'ingrés i un procediment per a l'adquisició de noves especialitats en els cossos docents de professorat d'Ensenyament Secundari, professorat d'escoles oficial d'idiomes, professorat de Música i arts Escèniques, professorat d'Arts Plàstiques i Disseny i professorat tècnic de Formació Professional, aquesta direcció general ha resolt:  
  
Primer  
Nomenar el tribunal examinador que figura en l'annex I d'aquesta resolució per a realitzar la prova de nivell C1 de valencià prevista en la base 3.0.5.2 a).  
  
Segon  
Els membres d'aquest òrgan de selecció hauran d'abstindre's d'intervindre, notificant-ho a la Direcció General de Centres i Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si hi hagueren realitzat tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'aquesta convocatòria.  
El termini per a manifestar l'abstenció és de 5 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, les persones aspirants podran recusar els membres del tribunal quan concórreguen en ells circumstàncies que preveu el paràgraf anterior i de conformitat amb l'article 24 de la Llei 40/2015, d'1 d'octubre, de règim jurídic del sector públic.  
  
  
Tercer  
La prova de coneixements de Valencià nivell C1 està descrita en l'annex II d'aquesta resolució i, d'acord amb el que preveu la base 3.5.5.2 a) de la convocatòria, es realitzarà el dia 13 d'abril, dissabte, a les 9.00 h, en la Universitat Politècnica de València, Escola d'Enginyeria Informàtica, Edifici 1G, situada en el Camí de Vera, s/n, de València.  
Les persones aspirants que hagen obtingut el certificat de nivell C1 en valencià, i no ho hagen validat, d'acord amb el que es preveu en l'art. 16 de l'Ordre 7/2017, de 2 de març, de la Conselleria d'Educació, Cultura i Esport, hauran de presentar-ho en els registres de qualsevol de les direccions territorials d'educació, abans del 30 d'abril.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de la seua publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 d'abril de 2019.- El director general de Centres i Personal Docent: José Joaquín Carrión Candel.  
  
ANNEX I  
Tribunal  
  
- President: Marc Jiménez i Agulló  
- Secretària: Beatriu Espuig i Navarro  
- Vocal 1: Adelina Rubio i Fenollosa  
- Vocal 2: Xavier Gàllego i Huguet  
- Vocal 3: Rosa Maria Clavijo i Pérez  
  
  
ANNEX II  
Prova  
  
ÀREA DE COMPRENSIÓ ESCRITA  
  
VALOR DE L'ÀREA 10 %  
 5 preguntes de resposta múltiple a) b) c) d)  
AVALUACIÓ Cada ítem de resposta té un valor   
de 20 punts.  
PUNTUACIÓ 100 punts  
QUALIFICACIÓ NO ELIMINATÒRIA 100-20  
 ELIMINATÒRIA 19-0  
VALOR DE CADA EXERCICI DINS DE L'ÀREA 1. 100 %  
  
  
  
ÀREA D'ESTRUCTURES LINGÜÍSTIQUES  
  
VALOR DE L'ÀREA 20 %  
EXERCICIS 2. 15 preguntes de resposta múltiple a) b) c)  
 3. 15 preguntes de resposta múltiple a) b) c)  
AVALUACIÓ 2. Cada ítem de resposta té un valor de 3,3 punts  
 3. Cada ítem de resposta té un valor de 3,3 punts  
PUNTUACIÓ 100 punts  
QUALIFICACIÓ NO ELIMINATÒRIA 100-40  
 ELIMINATÒRIA 39-0  
VALOR DE CADA EXERCICI DINS DE L'ÀREA 2. 50 %  
 3. 50 %  
  
  
  
ÀREA D'EXPRESSIÓ i INTERACCIÓ ORALS  
  
VALOR DE L'ÀREA 35 %  
EXERCICIS 4. Intervenció oral (monòleg i diàleg)  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 4. 100 %  
  
  
  
ÀREA D'EXPRESSIÓ i INTERACCIÓ ESCRITES  
  
VALOR DE L'ÀREA 35 %  
EXERCICIS 5. Redacció de 200/220 paraules.  
 6. Mediació de 170/190 paraules.  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 5. 50 %  
 6. 50 %  
  
  
  
ESPECIFICACIONS  
- El resultat final de la prova s'obté de la suma de la puntuació aconseguida en cada àrea superada.  
- La prova es considerarà apta a partir de 60 punts en el resultat final.  
- L'avaluació de l'Àrea d'Expressió i Interacció Orals començarà després d'una pausa i en convocatòria individual de cada aspirant, i tindrà una durada de 25 minuts, aproximadament.  
- La durada de l'Àrea d'Expressió i Interacció Orals inclou el temps de preparació.  
- El temps de preparació de l'Àrea d'Expressió i Interacció Orals serà de 10 minuts.  
- Els errors en les àrees de Comprensió Escrita i Estructures Lingüístiques no es penalitzaran.  
- La prova es realitzarà en una única jornada: en la primera part s'avaluaran les àrees de Comprensió Escrita, Estructures Lingüístiques, després s'avaluarà l'àrea d'Expressió i Interacció Orals, i en la segona part s'avaluarà l'àrea d'Expressió i Interacció Escrites.  
- Distribució horària de la prova:  
 9.00 h: crida dels aspirants.  
 9.30 h: inici de la primera part de la prova. Àrees de comprensió escrita i estructures lingüístiques.  
 11 h: acabament de la primera part de la prova.  
 11.30 h: inici de la segona part de la prova. Àrea d'Expressió i Interacció Orals.  
 14.30 h: acabament de la segona part de la prova.  
 16 h: inici de la tercera part de la prova: Àrea d'Expressió i Interacció escrites.  
 18 h: acabament de la tercera part de la prova.  
  
La prova està estructurada segons l'Ordre 7/2019 (DOGV 8498, 4 de març) i la Resolució de 26 de febrer de 2019, de la Direcció General de Política Lingüística i Gestió del Multilingüisme, per la qual es convoquen les proves per a l'obtenció dels certificats oficials administratius de coneixements de valencià i es nomena la Comissió Coordinadora i les comissions examinadores.